ป.ป.ส. เตือน หอพัก โรงแรม คอนโดฯ เข้มงวดดูแลผู้ใช้บริการ หากละเลยให้มีการมั่วสุม มีโทษปรับ หรือปิดบริการ ป้องกันการแพร่ระบาดของโรคและมั่วสุมยาเสพติด
ป.ป.ส. เตือน หอพัก โรงแรม คอนโดฯ เข้มงวดดูแลผู้ใช้บริการ หากละเลยให้มีการมั่วสุม มีโทษปรับ หรือปิดบริการ ป้องกันการแพร่ระบาดของโรคและมั่วสุมยาเสพติดนายนิยม เติมศรีสุข เลขาธิการคณะกรรมการป้องกันและปราบปรามยาเสพติด หรือ ป.ป.ส. กล่าวถึงการเข้าปิดล้อมตรวจค้นและจับกุมเยาวชนชาย/หญิงรวม 20 คน ที่รวมกลุ่มกันเสพยาเสพติดและมีเพศสัมพันธ์ ในโรงแรมแห่งหนึ่งในจังหวัดเชียงรายเมื่อสัปดาห์ที่ผ่านมาว่า มักพบเยาวชนนัดหมายกันไปใช้สถานที่ ประเภทห้องพักคอนโดมิเนียม รีสอร์ท และโรงแรมเพื่อรวมกลุ่มลักษณะดังกล่าว โดยในช่วง 6 เดือนที่ผ่านมา จับได้มากกว่า 10 ครั้ง ทั้งนี้ ตามกฎหมาย กำหนดให้เจ้าของ หรือผู้ดำเนินการสถานประกอบการที่พัก ต้องควบคุมสอดส่อง ดูแล หากพบละเลยไม่ปฏิบัติตาม มีโทษถูกปรับตั้งแต่ 10,000 - 50,000 บาท หรือถูกปิดสถานประกอบการชั่วคราว หรือถูกพักใช้ใบอนุญาตประกอบการครั้งละไม่เกิน 30 วัน ตามมาตรการป้องกันและปราบปรามการกระทำความผิดเกี่ยวกับยาเสพติด โดยเฉพาะในภาวะที่ไวรัสโควิด-19 กำลังแพร่ระบาด  การมั่วสุมยิ่งอาจทำให้มีการแพร่เชื้อถึงกันได้